આવું શાથી? આનું કારણ એ છે કે તે વ્યક્તિ એ વાત સમજ્યો નહીં કે એવી પરિપૂર્ણતા પ્રાપ્ત કરવા પાછળ ખૂબ મહેનત જરૂરી છે. સફળતા માટે એ જરૂરી છે કે શરુવાત માર્ગના આરંભ થી થાય નહીં કે વચ્ચેથી કે અંતે. જો પાયાના નિયમોને ટાળવામાં આવે તો આધ્યાત્મિક માર્ગમાં આપણાં પ્રયત્નો વિકાસ ન પામી શકે. સંગીતકારના ઉદાહરણમાં, સૌથી જરૂરી છે સંગીતના શાસ્ત્રો ની સમજણ, નાડી અને સ્નાયુની કેળવણી, યાદશક્તિ, સંગીત સમજવા માટે કાનની તાલીમ અને અભ્યાસ, અભ્યાસ, અભ્યાસ. આ આધ્યાત્મિક જિંદગીંથી જુદું નથી. મહાન ઋષિઑ ગુફામાં થોડી વાર બેસીને જ્ઞાન પ્રકાશ હાંસિલ નથી કરતા. તેઓ પોતાની જાત સાથે વર્ષો અને દાયકાઓ સુધી મહેનત કરે છે. તેમણે સાધના દ્વારા પોતાની આદતો, ઈચ્છાઓ અને પ્રતિક્રિયાઓ અને તેમનું મુળભુત ચારિત્ર્ય બદલ્યું. જો આપણે તેમણે જે હાંસિલ કર્યું છે તેની ઈચ્છા રાખીએ તો આપણે પણ તે પ્રમાણે કરવું પડશે. આપણે પ્રયત્ન કરવા જ પડશે.